Итталар ппара ая, амма мидегьен джаллайил сасуманди алгъазийи иттал ме дала хьефттава. Ягъалас ягъа цIе джуребур аттархьа ме коронавирусдин. Са-са нубатиъ инсанар гъафил ве ме иттал ккиркIуне пуна. Акьун ккане эхIттиятарихъасра кIвалас ве. Амма ме иттали ппара гагьди уч йиркIуралас вес артайдава. Миштти идехIела э хье вилаятин хIекимари, духттурари, джалла халкьдикес тIалаб аркьаф вахттуниъ ай вакцина акьубан, ме руб йирхIуттисдала кумак адава агъа ме итталихьас.
Амма мебурин чIаларихъ иджи хъугъайдавуйи инсанар. ИдехIела рубар йирхIуттарин санра вартт вейдавуйи. Хабди иттаттар ппара вей аргвай, инсанари кIилар фарцанде. Коронавирус кедишина иттархьехаб хабди пушмал ве, фас хъучушуф давуйигьан вахттуни ме вакцина акьубахъ.
Гьалра вакцина дакьуттари бушвел акьуна ккандава. Акьас кканеттис гьалра кьана дава.